Държавен вестник, бр. 48, 2012 г., стр. 13

БРОЙ  48	
Д Ъ Р Ж А В Е Н  В Е С Т Н И К 	
СТР.  13  
Член 12
Претърсване и изземване
1. Замолената страна изпълнява молби за 
претърсване и изземване.
2. Претърсването и изземването се извърш­
ват от замолената страна по реда и условията, 
при които се извършват от нейните собствени 
правоприлагащи и съдебни органи в съответ­
ствие с нейното законодателство.
3. Компетентните органи, които са изпъл­
нили молбата за претърсване и изземване, 
предоставят информация, поискана от моле­
щата страна, която може да е относно, но не 
се ограничава само до идентичността, състо­
янието, целостта и собствеността на отнетите 
документи или предмети и обстоятелствата 
по изземването им. 
Член 13
Облаги и средства на престъпленията
1. Замолената страна при поискване полага 
усилия да установи дали някакви облаги или 
средства на престъплението не се намират в 
пределите на нейната юрисдикция и уведо­
мява молещата страна за резултатите от тези 
проверки.
2. Замолената страна при поискване взема 
необходимите временни мерки, като налага­
не на запор, възбрана или изземване, за да 
предотврати всякакви сделки, прехвърляне 
или разпореждане със собственост, която 
на по-късен етап може да бъде предмет на 
искане за отнемане или която е предмет на 
такова искане.
3. Замолената страна при искане за от­
немане на средства на престъплението или 
облаги от престъплението, които се намират 
на нейна територия, изпълнява решение на 
съд на молещата страна за отнемане на такива 
средства или облаги или предоставя молбата 
на компетентните си органи за издаване на 
акт за отнемане и ако такъв акт бъде издаден, 
я изпълнява.
4. Мерките, предвидени в този член, следва 
да бъдат осъществявани, доколкото са допус­
тими и в съответствие с вътрешното законо­
дателство на замолената страна и в степен, 
която не противоречи на това законодателство.
5. Облагите или средствата, иззети или 
конфискувани по силата на този договор, се 
полагат на замолената страна, освен ако друго 
не е договорено за конкретния случай. 
Член 14
Съдържание на молбата за правна помощ
1. Молбата за правна помощ съдържа:
	
а)	 наименованието на компетентните 
органи, които извършват досъдебното 
или съдебното производство, за които 
се отнася искането;
	
б)	целта на искането и кратко описание на 
търсената помощ;
	
в)	описание на фактите, за които се твърди, 
че съставляват престъпление и извлече­
ние от или текстовете на приложимите 
закони, освен в случаите на искане за 
връчване на документи;
	
г) всяка друга информация, необходима 
за изпълнение на молбата, в частност 
информация относно самоличността на 
лицата, за които се отнася искането;
	
д) подробно описание на всички особени 
процедури или изисквания, които моле­
щата страна иска да бъдат спазвани, и 
обща информация относно органите и 
страните по производството, които искат 
да участват;
	
е) ако е необходимо, уточняване на срока, 
за който се иска да се изпълни молбата.
2. Когато се иска снемане на показания от 
лица, молбата следва да съдържа информация 
относно съдържанието на показанията, кои­
то се искат, въпросник и други необходими 
изисквания.
3. В следните случаи молбата за правна 
помощ съдържа:
	
а) в случай на молба за снемане на пока­
зания от лице – посочване на вида на 
свидетелските показания: дали да са 
дадени под клетва, дали да са заверени, 
протоколирани или удостоверени от 
длъжностно лице от съда, както и опи­
сание на предмета на доказателствата 
или исканите свидетелски показания;
	
б)	в случай на събиране на материали 
като доказателства: настоящото мес­
тоположение на материалите в замоле­
ната страна и посочване на органа или 
лицата, на които ще бъдат поверени 
за съхранение материалите в молеща­
та страна, мястото, където трябва да 
бъдат изпратени, тестовете, анализите, 
изследванията, които трябва да бъдат 
проведени, и датата, до която тези ма­
териали ще бъдат върнати;
	
в) в случай на осигуряване присъствието 
на задържани лица: посочване на органа 
или на лицата, които ще осъществяват 
охраната по време на трансфера, мяс­
тото, на което задържаното лице трябва 
да бъде трансферирано, и евентуалната 
дата на неговото връщане.
4. Ако е необходимо и когато е възможно, 
молбата за правна помощ съдържа:
	
а) самоличността, гражданството и мес­
тонахождението на лицето или лицата, 
които са субекти на досъдебно или на 
съдебно производство;
	
б) подробности и основания за всяка осо­
бена процедура или изискване, които 
молещата страна желае да бъдат при­
ложени.
5. Ако замолената страна счита, че ин­
формацията е недостатъчна за изпълнение 
на молбата, тя може да поиска допълнителна 
информация, за да изпълни молбата.